Publication: Magyar Közlöny
Issue: MK-2001-99 (Year: 2001, Number: 99)
Era: 1990-2004
Section: nyújtja be [Vht. 6. § (2) bekezdése, az államigazgatási eljárás általános szabályairól szóló 1957. évi IV. törvény
Paragraph Index: 377

(9) A (3) bekezdés b) pontja szerinti felhatalmazó levélben a kötelezett bejelenti a bankszámláját vezető hitelintézetnek azon számlatulajdonosok megnevezését és pénzforgalmi jelzőszámát, akik (amelyek) jogosultak a bankszámlája terhére azonnali beszedési megbízást benyújtani. A felhatalmazó levélben — ha a hitelintézettel kötött megállapodás azt lehetővé teszi — teljesítési felső értékhatár (esetenkénti, napi, havi) és benyújtási gyakoriság is megadható. A felhatalmazás alapján teljesíthető azonnali beszedési megbízást a hitelintézet addig fogadja be, illetve teljesíti, ameddig az erre vonatkozó felhatalmazást a kötelezett számlatulajdonos írásban vissza nem vonja. A visszavonás feltételhez (pl. harmadik fél beleegyezése) csak akkor köthető, ha az ilyen feltétel figyelembevételét a hitelintézet kifejezetten elvállalja.

Source: https://magyarkozlony.hu/hivatalos-lapok/003dadabd362a35b0a14e8d94c68ffe14cfb6ebb/dokumentumok/b573d615fab0521fb8565b4b3a26c01430564bfd/letoltes